
                                                     ΔΕΛΤΙΟ ΤΥΠΟΥ 
Αποκατάσταση της αλήθειας!

 «Τι ‘χες Γιάννη, τι ‘χα πάντα»

Η παράταξη «Βήμα Μπροστά», ακόμη μία φορά, επιλέγει φτηνούς επικοινωνιακούς χειρισμούς και βαρύγδουπους χαρακτηρισμούς.
Μιλούν για «μυστικά εγκαίνια», για «φέουδο», για «ενός ανδρός αρχή» και «διοικητική αδυναμία».  
Παρουσιάζει τον αγιασμό της λειτουργίας του ΚΗΦΗ ως «επικοινωνιακό σόου» αδικώντας το σοβαρό έργο που επιτελείται στην Δομή, με 15 ωφελούμενους ηλικιωμένους.

Αγαπητοί συνάδελφοι,
Δεν υπάρχουν «δικά μας» και «δικά σας» έργα.
Υπάρχουν έργα του Δήμου και των δημοτών.
Αν κάποιοι θεωρούν ότι ένα έργο κοινωνικής φροντίδας αποτελεί προσωπική προβολή του Δημάρχου, μάλλον κρίνουν εξ ιδίων τα αλλότρια.

Για τα περί «ενός ανδρός αρχής»:
Η προσωρινή ανάληψη αρμοδιοτήτων από τον Δήμαρχο, μετά την παραίτηση Αντιδημάρχου, δεν αποτελεί «συγκεντρωτισμό» ούτε έλλειμμα εμπιστοσύνης του Δημάρχου στους συνεργάτες του.
Είναι συνειδητή επιλογή προσωρινής κάλυψης του διοικητικού κενού μέχρι την αντικατάσταση του αντιδημάρχου που θα γίνει στην διάρκεια της ημέρας και ήδη στην τοπική μας κοινωνία είναι γνωστό. 
Εκτός αν η αντιπολίτευση θα προτιμούσε το διοικητικό κενό για να καλύψει τις δικές της επικοινωνιακές ανάγκες. 
Η Δημοτική Αρχή παίρνει τις αποφάσεις, όπως προβλέπει ο νόμος, όταν απαιτείται και στον χρόνο που απαιτείται.

Τέλος, αν υπήρχε “φέουδο” δεν θα υπήρχε αντιπολίτευση, δημόσια κριτική, δημόσιος έλεγχος και λογοδοσία. 
Υπάρχει Δήμος, Δημοτικό Συμβούλιο, θεσμοί και εκλεγμένοι εκπρόσωποι των δημοτών.

Η αντιπολίτευση συνειδητά επιλέγει την πόλωση. 
Εμείς τη δουλειά.
Η αντιπολίτευση μιλά για «αδυναμία». 
Εμείς με έργα και υποδομές.

Η αντιπολίτευση μιλά για «επικοινωνιακά σόου».
Εμείς με κοινωνικές δομές που λειτουργούν και εξυπηρετούν τους δημότες.

